google/wiki40b huggingface dataset:
Holder de ord

Holder de ord er et norsk nettsted som publiserer informasjon om hvordan partier og stortingsrepresentanter stemmer i politiske enkeltsaker og hvordan dette henger sammen med partiprogram og politiske løfter. Nettstedet er drevet av en partipolitisk uavhengig medlemsorganisasjon som ble opprettet i november 2010 som har som formål å gjøre det lettere å følge med på hva som skjer i norsk politikk.
Organisasjonen er inspirert av den australske statsviteren John Keane som har hevdet at verden bør utvikle seg i retning av en ny og mer avansert form for folkestyre, såkalt undersøkende eller kontrollerende demokrati (monitory democracy), som i tillegg til valg kjennetegnes av et mye bredere og omfattende nettverk av folkelig oppmerksomhet og kontroll med makthavere. En forutsetning for at en slik modell skal fungere er ifølge organisasjonen at det er lett for alle å følge med på hva som skjer i politikkens hjerte. Liknende initiativ er på plass eller under utvikling i flere land, inkludert USA, Storbritannia, Frankrike, Polen og Finland.
I 2011 inngikk Holder de ord et samarbeid med NUUG (Norwegian Unix User Group). Nettstedet til Holder de ord er basert på åpne standarder og fri programvareutvikling og er et direkte resultat av dette samarbeidet.
I 2012 vant Holder de ord konkurransen Reklame for alvor i regi av bransjeorganisasjonen Kreativt Forum. Premien i konkurransen var gratis reklamekampanje verdt flere millioner kroner. Holder de ords reklamekampanje vil gå på luften våren 2013.
Bill Kaulitz

Barndom

Bill Kaulitz er sønn av Simone og Jörg Kaulitz, og født 10 minutter senere enn den eneggede tvillingbroren Tom Kaulitz. Da han var 6 år gammel ble foreldrene skilt, og moren giftet seg senere med Bills nåværende stefar, Gordon Trümper. Trümper skulle vise seg å få stor musikalsk innflytelse på Bill, han spilte bass i punkrockbandet «Fatun».
Som små var Bill og Tom nesten alltid helt like. I barnehagen ble de nødt til å ha jakker med navn på, slik at personalet kunne se forskjell på dem. Men Bill og Tom begynte tidlig å utvikle sin egen personlige stil, som slett ikke lignet på hverandre. Bill farget håret mørkere og var meget inspirert av den japanske rockerstilen (J-rock).

Karriere

Kaulitz begynte å synge og skrive sanger da han var 9 år gammel. I 2001 møtte han og tvillingbroren Tom, Georg Listing og Gustav Schäfer. De passet godt sammen, og dannet gruppen Devilish, som spilte på små, lokale arrangementer. På denne måten fikk de god sceneerfaring.
Da Kaulitz var 13 år gammel deltok han i et tysk show, kalt «Star Search». Selv om han ikke vant showet, fikk han en del oppmerksomhet. Samme år ble bandet kontaktet av Peter Hoffmann, og de underskrev senere en kontrakt med Universal Musics  Domestic Division i Hamburg. Med hjelp fra producerne skrev Bill de fleste sangene til debutalbumet, Schrei, som ble sluppet i 2005. Bandnavnet hadde blitt forandret til Tokio Hotel, og den første singlen «Durch den Monsun» gikk rett til topps på de tyske hitlistene. Det samme skjedde for de neste singlene «Schrei» og «Rette Mich». I begynnelsen av 2006 ble et nytt opptak av Schrei-albumet sluppet på nytt, dette hadde fått navnet Schrei; so laut du kannst, fordi Bills stemme i mellomtiden hadde skiftet. Deres fjerde single «Der letzte Tag» ble en like stor suksess som de tre andre, men nå også utenfor Tyskland. Selv om bandet stadig sang på tysk hadde musikken deres blitt populær i flere europeiske land. I 2006 var bandet nesten konstant på turné rundt i Tyskland, samt noen konserter i andre europeiske land.
Tokio Hotel slapp sitt andre album, Zimmer 483, 23. februar 2007. Den første singlen «Übers Ende der Welt» er allerede på nummer 1 på flere hitlister i Europa.
I juni 2007 kom den engelske versjonen av albumet Schrei ut, nå kalt Scream.
I 2012 var Bill med på "German's Next Topmodel" sammen med Heidi Klum.
Aktuellt

Aktuellt er et svensk nyhetsprogram som sendes én gang om dagen på kanalen SVT 2. Programmet er fokusert på å gi fordypning i dagens hendelser. Programmet ble første gang sendt 2. september 1958 og var det første nyhetsprogrammet på svensk fjernsyn. 19. november 2007 overtok Rapport programmets sending 18.00 for at Aktuellt kunne konsentrere seg fullt om deres sending klokken 21.00. Denne endringen ble også iverksatt fordi flere ikke så forskjellen mellom SVTs to nyhetsprogrammer, Aktuellt og Rapport.
Toyota Avensis

Tredje generasjon (2009–)

Tredje generasjon Avensis ble vist på Bilutstillingen i Paris i 2008, og ble offisielt lansert 29. januar 2009 i Norge. Den er noe større enn forrige modell; stasjonsvognen har blitt 4,5 cm lengre. 
Den er designet og utviklet ved Toyotas designsenter i Sophia Antipolis i Syd-Frankrike, ED². Den produseres ved Toyotas fabrikk i Derbyshire i Storbritannia, slik som den forrige modellen.
Montes (kommune)

Historie

Montes ble grunnlagt 15. mars 2010.

Regjeringen

Ordføreren (alcaldesa) i kommunen er María Ángel Mancuello (2010-2015).
Michael Dibdin

Liv og virke

Dibdin studerte engelsk ved Sussex University og tok Master of Arts ved University of Alberta i Canada. Fra 1978 underviste han i fire år ved Universita' degli Studi di Perugia i Italia. Han bosatte seg senere i Seattle, USA, sammen med sin kone, den amerikanske forfatteren Katherine Beck som skriver under forfatternavnet K. K. Beck.
Dibdin debuterte i 1978 med pastisjen The Last Sherlock Holmes Story. Han er mest kjent for sin serie kriminalromaner satt i Italia med den venetianske politimannen inspektør Aurelio Zen i hovedrollen. Bøkene hans er oversatt til en rekke språk og har vunnet flere priser, deriblant Crime Writers' Associations Gold Dagger. I 2002 ble han dessuten nominert til The International IMPAC Dublin Literary Award, for romanen And Then You Die.
Adult Contemporary (hitliste)

Adult Contemporary Chart er en ukentlig amerikansk hitliste over de mest populære sangene på radiokanaler for moderne voksenpop i USA. Listen utgis av musikkmagasinet Billboard og er basert på innrapporterte avspillinger fra radiokanalene som er medlemmer av Adult Contemporarys radiopanel. Listen ble første gang publisert i Billboard 17. juli 1961. Siden da har hitlisten hatt en rekke navn, blant andre Easy Listening (1961–1962; 1965–1979), Middle-Road Singles (1962–1964), Pop-Standard Singles (1964–1965), Hot Adult Contemporary Tracks (1979–1982) og Adult Contemporary (1983–).

Bakgrunn

Billboard Easy Listening-listen, som den var først kjent som, oppstod i 1961 etter ønske fra flere radiokanaler som spilte hitmusikk, men som ikke anså seg som «rock and roll-kanaler». Billboard hadde skrevet flere artikler om denne trenden i slutten av 1950-årene, og magasinets redaktører besluttet å publisere en egen hitliste for disse sangene. Fra 9. januar 1961 ga magasinet ut en egen programguide for «easy listening»-kanaler frem til den første hitlisten dukket opp i juli samme år. Den første sangen som toppet listen, var «The Boll Weevil Song» med Brook Benton.
Fra 1961 til 1965 ble listen helt enkelt laget ved å ta Billboard Hot 100 og deretter fjerne alle sangene som ble ansett som rock 'n' roll. Deretter rangerte man de gjenværende sangene og endte opp med Easy Listening-listen. Fra 1965 endret man utarbeidingen av listen ved å hente inn spilletall fra radiostasjoner innen moderne voksenpop-sjangeren samt salgstall fra utvalgte platebutikker. I begynnelsen av 1990-årene hadde teknologier som automatisk sangdetektering og strekkode-registrering av musikksalg blitt normen for de fleste Billboard-listene, men på denne tiden var fremdeles Adult Contemporary fullt og helt basert på radioavspillinger og ikke salgstall. Fremdeles utarbeides listen på bakgrunn av avspillinger på radiokanalene tilknyttet Adult Contemporary-panelet.
Listen het Easy Listening fra 1961 til 1962, da den ble omdøpt til Middle-Road Singles. I 1964 endret listen navn på nytt til Pop-Standard Singles. Etter et par nye navneendringer i løpet av et år, gikk listen tilbake til navnet Easy Listening i 1965. I april 1979 ble Easy Listening offisielt kjent som Adult Contemporary Tracks og navnet har stort sett vært uendret siden. 
I 1996 laget Billboard en ny liste kalt Adult Top 40, som fanger opp radioavspillinger av sanger som ligger i sjiktet mellom moderne voksenpop og popmusikk. Adult Contemporary og Adult Top 40 er to uavhengige lister og en sang kan kun komme inn på én av de to listene. I tillegg har sjangeren 'hot adult contemporary (hot AC) – rask, moderne voksenpop – oppstått i løpet av 1990-årene. Hot AC er låter som er kjappere, mer uptempo og mer energiske enn de mer rolige poplåtene som listes i Adult Contemporary chart – tross navnelikheten.
Huseby skoles musikkorps

Historie

Mye har forandret seg siden starten i 1921, blant annet at jenter fikk adgang i 1962. Men korpset har hele tiden lagt vekt på å utvikle barnas musikalitet med dyktige og engasjerte instruktører og dirigenter, samt et vidt repertoar med populærmusikk, klassiske perler og tradisjonsrike marsjer. Flere profesjonelle musikere har fått sin første opplæring og inspirasjon til musikerkarriere i Huseby skoles musikkorps. Korpset har også oppnådd gode plasseringer i konkurranser.

Framføringer

Huseby skoles musikkorps har flere konserter i løpet av året. De marsjer blant annet i Husebyleieren sammen med Hans Majestets Kongens 3. Gardekompani hvert år. I 2017 framførte de for første gang en drill designet av Hans Majestets Kongens 3. Gardekompani.

Utmerkelser

1995: Vinnere av 3 av 5 katogorieri Nordsø-Festivalen (program-, gatemarsj- og all-round-konkurranse)
2017: Norgesmestere i formasjonsmarsj (Drill til Den Norske Løve, med trommestunt)
WarioWare: Twisted!

Spillet

Spillkassetten til WarioWare: Twisted! har en innebygd sensor som registrerer hvordan man rører på spillekonsollen, i tillegg til en riste-funksjon som får konsollen til å riste under visse muligheter i spillet. De fleste minispillene i spillet blir spilte ved å rotere på hele spillekonsollen.
Som tidligere WarioWare-spill går spillet ut på å klare minispill som kommer på rad og rekke. Nytt i dette spillet er at spilleren ikke får poeng for tapte minispill ; spillet teller bare hvor mange minispill man greier. Hver karakter i spillet har sin egen spillestil.
Eddy-kovarians-metoden

Hvordan gjengi luftstrømmene i atmosfærens grenselag?

Vi kan tenke oss luftstrømmene nær bakken som en rekke roterende virvler med ulik størrelse, som driver bortover. Middelvinden er helst horisontal, men virvlene sørger for at luft også kan fraktes oppover og nedover. Bildet ser kaotisk ut, men loddrett bevegelse kan måles fra tårnet.

Fysisk tolkning av eddy-kovarians-metoden

Hadde atmosfæren vært helt vindstille, ville vi fremdeles hatt utveksling av varme, vanndamp, CO2 og andre sporstoffer mellom bakken og luften, gjennom molekulær diffusjon. Denne prosessen er imidlertid meget ineffektiv og kan trygt ignoreres. Så å si all blanding foregår gjennom turbulent diffusjon, som opprettholdes av virvler.
Virvlene utveksler luft med hverandre, og siden temperatur og sporgasskonsentrasjoner i atmosfæren varierer sterkt med høyden, er vi særlig interessert i vertikal utveksling. Dersom den vertikale vinden er positivt korrelert med temperatur over f.eks. en halvtime, vil den i snitt løfte opp relativt varm luft, og dra ned relativt kald luft i denne perioden. Den samlede effekten er at atmosfæren blir varmere, siden virvlene sender en strøm av følbar varme opp fra bakken. Dersom konsentrasjonen c2 i diagrammet under er mindre enn c1, og dette mønsteret gjentar seg over tid, har vi et netto utslipp av dette sporstoffet fra bakken til atmosfæren.

Matematisk grunnlag

Matematisk sett beregner vi den turbulente strømtettheten som en kovarians mellom momentant avvik i vertikal vindhastighet (w') fra middelverdien (w-tverrligger) og momentant avvik i gasskonsentrasjon, gitt ved blandingsforhold (s'), fra sin gjennomsnittsverdi (s-tverrligger), ganget med gjennomsnittlig lufttetthet (ρa). Den matematiske fremgangsmåten innebærer Reynolds dekomponering og flere antakelser. Se s. 15-21 i første kilde.
Forplantningssystem

Forplantingssystem er organsystemer som organismer kan bruke til å formere seg. Forplantingsorganene har som oppgave å produsere kjønnshormoner, lage og lagre kjønnsceller og hos noen hunndyr å ta vare på foster under drekt/svangerskap. Forplantingssystemet kan omfatte kjønnsorgan, væsker, hormon, feromon og noe som regulerer produksjonen av disse.

Dyr

Virveldyr har ganske like forplantingssystem. De har hypotalamus i hjernen som regulerer kjønnshormoner og gonader som produserer kjønnsceller, eggceller i hunndyr og sædceller i hanndyr. Disse cellene kan ledes ut fra kroppen enten gjennom en kloakk (for eksempel hos kloakkdyr og mange fugler) eller eggledere/sædledere til et annet organ, som livmor eller penis (hos placentale pattedyr).
Hos dyr som har indre befrukting blir sædceller ført inn i kroppen til hunnen gjennom en kanal, for eksempel en vagina, gjennom paring, slik at kan eggcellen befruktes inne i kroppen til hunnen. En befruktet kan så enten få vernende lag i egglederen og bli lagt som egg, eller bli værende i hunnen frem til fødselen.
Hos virvelløse dyr finnes det en rekke ulike utforminger av forplantingssystemene. Bortsett fra blekkspruter og leddyr er de fleste av disse dyrene hermafroditter og har ytre befrukting.

Planter

Viktige forplantingsorgan i planter er sporofyller, blader med sporangium, som er små sekker der det blir formet sporer. Disse finner man i karsporeplanter, nakenfrøede planter og hos blomstrende planter.
Hos blomstrende planter finner man forplantingssystemet i blomsten. Enkjønnede blomster er enten mannlige strukturer med pollenbærere eller kvinnelige med fruktemne, mens tokjønnede blomster har både mannlige og kvinnelige kjønnsorganer.
En del av forplantingssystemet går ut på å føre pollen til en fruktlekam. Dette kan skje ved selvpollinering eller med hjelp utenfra, som ved at pollenet er utformet slik at det lett blir ført med av vind, vann eller ved at noe ved blomsten lokker til seg insekt som pollen kan klistre seg til og dermed bli ført til ein annan blomst. For å tiltrekke seg insekt danner blomstene næringsstoffet nektar, fargerike eller mønstrede kronblad eller en særskilt lukt.
Hos mose, karsporeplanter og nakenfrøede planter blir sædceller dannet i små, runde strukturer kalt anteridium som finn vegen til ei eggcelle i man flaskeforma struktur kalla arkegonium.

Sopp

Sopp har mange ulike måter å reprodusere seg på. Noen av dem danner spesialiserte forplantingsorgan i visse perioder av livssyklusen sin, teleomorf og anamorf.
Sopp har ofte ulike paringstyper som befrukter hverandre. Disse ser like ut, og blir ofte omtalt med ulike tegn eller bokstaver i stedet for mannlige og kvinnelige. Ved paring går hyfer fra to ulike paringstyper sammen i en forplantingsstruktur og danner sporer. Strukturen kan danne en «bro» som i koplingssopper, «sekk» hos den ene paringstypen som i sekksporesopper, eller en krysskopling som i stilksporesopper.
Fruktlegemet, det man gjerne kaller «sopp» i dagligtale, er en del av forplantingssytemet som er dannet for å spre sporer. Disse organene hjelper dem til å spre sporer, eksempelvis ved å skyte dem utover i en slags eksplosjon.
Sejer – elskede Poona

Handling

51 år gamle Gunder Jomann selger landbruksmaskiner i den vesle bygda Elvestad. Gunder er ensom og trenger en forandring. Inspirert av boka All verdens folk, en gave fra søsteren Marie, tar han en beslutning. Han bestemmer seg for å dra til India for å finne en kone. På en restaurant i Mumbai treffer han Poona Bai. Hun sier ja til å gifte seg med den blåøyde nordmannen, og de to blir viet på den norske ambassaden i India. Gunder drar i forveien hjem, mens planen er at hun skal komme på et senere tidspunkt. Dagen etter hennes varslede ankomst blir hun funnet drept med store skader i ansiktet, bare en km fra Gunders hjem.
Kurt Eisner

Bakgrunn, ekteskap

Eisner var sønn av den jødiske tekstilfabrikanten Emanuel Eisner, og vokste opp i Berlin. Han studerte ved Friedrich-Wilhelm-universitetet, og virket han som teaterkritiker, og redigerte en rekke sosialistiske aviser. 
Han ble gift med malerinnen Elisabeth Hendrich i 1892 og sammen fikk de fem barn, men de ble skilt i 1917.  Eisner giftet seg deretter med Elise Belli, en redaktør. Sammen med henne fikk han to døtre.

Politisk virke

Han var kritisk innstilt til Karl Marxs tese om den historiske materialisme, en historisk forklaringsmodell som var gått inn som en bærebjelke i partiet SPDs teoretiske grunnlag. Hans tenkning var sterkt influert av filosofen Friedrich Nietzsches verker. Han var på linje med Nietzsche i hans likhetstenkning. Men på samme tid tok han avstand fra meget annet ved Nietsche, og anså ham som monstruøs og dyster. Ettersom Eisner var pasifist og sosialist, avviste han Nietzches dyrkelse av det sterke. 
I 1917 sluttet Eisner seg til Tysklands uavhengige sosialdemokratiske parti (USPD, Unabhängige Sozialdemokratische Partei Deutschlands), og ble dømt for forræderi i 1918 på grunn av sin anstiftelse av en streik blant arbeidere ved ammunisjonsfabrikker.

Revolusjonsleder

Etter at han ble løslatt organiserte han en revolusjon som styrtet monarkiet i Bayern. Han utropte Bayern som republikk den 9. november 1918 og ble selv Fristaten Bayerns ministerpresident. 
Ved valgene i februar 1919 led han nederlag. Han ble skutt og drept av den høyrekonservative aktivisten grev Anton von Arco auf Valley mens han var på vei til den bayerske landdagen for å overrekke sin avskjedssøknad. 
Drapet på Eisner ledet til en kommunistisk oppstand og utropelse av en kotrvarig bayersk sovjetrepublikk.
Norske baptisters Kongomisjon

Norske baptisters Kongomisjon er en norsk misjonsorganisasjon fra 1915, som siden 1918 har sendt ut misjonærer til et stort misjonsområde i den nordlige del av Den demokratiske republikken Kongo (senere Kongo, Zaire, nå Den demokratiske republikken Kongo). 
Den første misjonæren var Bernhard Aalbu fra Ørlandet, som var utdannet ved baptistenes skole i Kristiania. Den neste var Frithjov Iversen, som virket i Kongo i nesten 30 år. Han skrev en rekke bøker om folk og forhold i Kongo og om misjonsarbeidet. 
Allerede i 1938 var ti norske misjonærer virksomme i feltet.
Norma Sass

Norma Sass er en norsk indie/rock gruppe fra Oslo. Gruppen ble stiftet i 2007 og består av Thea Glenton Raknes, Susanne Benjaminsen, Ida Lie, Elin Lie og Ingrid Berge. Våren 2009 hadde gruppen to låter listet på NRK P3 og deres debut-EP (A Dance of Victory the Morning After) ble utgitt på deres eget selskap Anticipated Records og Tuba Records 3. august 2009.
Norma Sass vant Zoom Urørt-finalen i 2009 og reiste på en landsdekkende Zoom Urørt-turné samme år med blant andre konserter på by:Larm og Øyafestivalen. Bandet mottok  gode anmeldelser for sin opptreden under by:Larm i Oslo.
Julie Cooper

Livet før sesong 1

Julie ble født i Riverside, og drømte alltid om å leve det gode liv. Hun forlot eks-kjæresten Lance Baldwin for Jimmy Cooper, og startet et nytt liv i Newport Beach. Siden hun er 18 år og gravid med datteren Marissa Cooper, gjorde Jimmy henne til en ærbar kvinne ved å gifte seg med henne.

Sesong 1

Når Jimmy blir tatt i å stjele penger fra sine klienters fond, skilte Julie seg fra ham, under påskuddet av at hun og døtrene fortjente bedre. Hun begynte å gå ut med Caleb Nichol, Newports rikeste mann, før han får datteren, Kirsten Cohen, til å dumpe henne for ham, og hun har et lidenskapelig forhold til hennes datters eks-kjæreste, Luke Ward. Hun ender imidlertid opp med å gifte seg med Caleb, knuser Lukes hjerte, og blir Newports mektigste kvinne.
Slöinge

Slöinge er et tettsted i Falkenberg kommune i Hallands län i Halland i Sverige. I 2010 hadde tettstedet 950 innbyggere.
James Ellington

Karriere

Som junior deltok han ved junior-EM i friidett 2003, der han kom på 6.-plass på 200 meter. Året etter kom han på 7.-plass på 100 meter ved junior-VM i friidrett 2004, med tiden 10,56. Ivory Williams vant VM-gullet Det britiske laget deltok også på 4 x 100 meter stafett, men ble disket.
Ved U23-EM i friidrett 2005 i Erfurt kom han på femteplass på 100 meter med tiden 10,35. Enda nærmere medalje var han på stafetten, der Storbritannia, med Andrew Matthews, James Ellington, Rikki Fifton og Leon Baptiste på laget, kom på fjerdeplass med tiden 39,45, kun 4 hundredels sekund bak Italia. 
I 2007 var han med på det britiske laget som vant gull på 4 x 100 meter ved U23-EM i friidrett i Debrecen. De løp på 38,95, og de andre på laget var Ryan Scott, Craig Pickering og Rikki Fifton. 
I 2011 var han med på det britiske laget som vant gull på 4 x 100 meter stafett ved Lag-EM i friidrett (Super League) i Stockholm. Laget bestod av Christian Malcolm, Craig Pickering, James Ellington og Harry Aikines-Aryeetey, og de løp på 38,60, som var ny mesterskapsrekord.
Forensisk lingvistikk

Forensisk lingvistikk (kriminallingvistikk) er et felt innenfor lingvistikken (språkvitenskap), mer eksakt anvendt lingvistikk (applied linguistics), som omfatter språk i juridisk forbrytelsessammenheng. Man kan for eksempel undersøke selvmordsbrev, trusselbrev, språket politiet har brukt i avhør eller språket som blir brukt i rettssaker. Forensisk lingvistikk blir også i stor grad brukt i plagiatsaker.
Gjennom filmer etc. har det blitt mer eller mindre vanlig å tro at mennesker etterlater seg et slags lingvistisk fingeravtrykk når man skriver, men dette er høyt omdiskutert. Det er til nå ikke utviklet teknikker som kan avgjøre dette. Som John Olsson skriver, er det beste utgangspunktet når man analyserer en tekst at man har to forskjellige personer (A og B) som kan ha skrevet den. Da kan lingvisten si med en høy sannsynlighetsgrad, (det kommer an på lengden på teksten), at det er mer sannsynlig at for eksempel A har skrevet den enn B¹.
Ved University of Birmingham har de et eget senter for forensisk lingvistikk. Her har det den siste tiden vært mye forskning på analyse av tekstmeldinger (SMS).
Som du vil ha' mig

Handling

Arkitekten Gustav Hellberg er gift med Helene, og de har to små barn. Den livlige og selskapelige Gustav liker å feste og flørte. Kona derimot er søt, huslig og liker bedre å være hjemme. Det skaper irritasjon. Gustav møter en kveld doktor Holm i et selskap. Han eksperimenterer med hormonpreparater og har oppnådd utmerkede resultater på dyr. Hva om kona....
Those Were the Days (Cream)

Livespor notater

Note 1:  tidligere utgitt på Wheels of Fire (1968)
Note 2:  tidligere utgitt på Goodbye (1969)
Note 3:  tidligere utgitt på Live Cream (1970)
Note 4:  tidligere utgitt på Live Cream Volume II (1972)
Store Trolltinden

Fottur

Man kan komme til topps på Store Trolltinden uten klatring eller erfaring fra bre. Turen starter ved Stigrøra (øverst i Trollstigen). Herfra på sti, over urer og i bratte sand- og steinskråninger til Bruraskaret – toppen av Trollveggen. Fra Bruraskaret er det merket sti til toppen. Før og etter Bruraskaret finnes en delvis tilrettelagt sti, kalt «Troll Highway». Siste del til toppen går i bratte kløfter. Her finnes noen klyvepunkt, men ikke vanskeligere enn at de mestres av de fleste.